આ અંગે મળતી માહિતી અનુસાર ગત 20મી જૂનના રોજ મહુવા તાલુકા પંચાયતના હોદ્દેદારોની ચૂંટણીમાં ભાજપના મહિલા સભ્ય છાયાબેન કમલેશભાઈ નાગરે પાર્ટીના મેંડેટ વિરુદ્ધ મતદાન કર્યું હતું. જ્યારે બાલુભાઈ ખુશાલભાઈ પટેલે ગેરહાજર રહી મેંડેટનો અનાદર કર્યો હતો. આથી જિલ્લા ભાજપે બંને સભ્યોને શિસ્તભંગ કરવા બદલ તાત્કાલિક અસરથી સસ્પેન્ડ કરવાનો આદેશ કરતાં ફફડાટ ફેલાય ગયો છે. પાર્ટીએ તેમને બરતરફ કેમ ન કરવા તે અંગે સાત દિવસમાં ખુલાસો આપવા જણાવ્યુ હતું.